नई दिल्ली: भले ही दिल्ली के क्रिकेटर गौतम गंभीर फिलहाल टीम इंडिया का हिस्सा ना हों, लेकिन वह लगातार सुर्खियों में बने रहते हैं. गौतम के सुर्खियों में होने की वजह उनका क्रिकेट नहीं, बल्कि समाज के लिए और इंसानियत के लिए उठाए जा रहे कदम हैं. गौतम गंभीर अपने देशभक्त बयानों, अपनी चैरिटी और समाज के लिए कर रहे कामों को लेकर मीडिया की सुर्खियों में अक्सर छाए रहते हैं. अब हाल ही में सोशल मीडिया पर गौतम गंभीर की कुछ तस्वीरें वायरल हो रही हैं. इन तस्वीरों में गौतम एक महिला के तौर तैयार नजर आ रहे हैं. इन तस्वीरों में गौतम ने माथे पर बिंदी लगाई हैं और सिर पर दुपट्टा ओढ़ा हुआ है.